Diari Oficial de la Generalitat Valenciana


Sumari del DOGV 5395, del 24-11-2006 (2006/12808)

Concurs. Selecció d'agent urbanitzador per al desenvolupament del programa d'actuació integrada del sector Supermercat la Nucia.
--------------------------------------------------------------------------------------------------------------------------------

### Dades del document

Número de DOGV
:   5395

Data del DOGV
:   24-11-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/12227


Data del document
:   30-10-2006

Organisme emissor
:   Ajuntament de la Nucia

Tipus de document
:   Concurs

Descriptors 

:   * Nucia, la
    * indústria de la construcció
    * licitació
    * contracte d'obres

Concurs. Selecció d'agent urbanitzador per al desenvolupament del programa d'actuació integrada del sector Supermercat la Nucia. [2006/S12917]  
1. Poder adjudicador  
Denominació oficial i adreça   
Ajuntament de la Nucia. 03489, plaça Major, núm.1. Telèfon 09 759 69 02.  
1.2 Direcció per a obtindre informació i documentació.   
Ajuntament de la Nucia. 03124, plaça Major, núm. 1. Telèfon 94 837 99 88. Direcció electrònica: egzfueozq@qqmd-etbpbqk.ql  
2. Objecte del contracte   
Concurs per a la selecció d'agent urbanitzador per al desenvolupament del programa d'actuació integrada del sector Supermercat la Nucia.  
3. Bases generals: les previstes en l'annex II del Decret 67/2006, de 19 de maig, pel qual s'establix el Reglament d'Ordenació i Gestió, Territorial i Urbanística Valenciana.  
4. Bases particulars: les aprovades pel ple de l'Ajuntament de la Nucia en sessió de 6 d'octubre de 2006.  
5. Proposicions   
Els qui desitgen prendre part en la licitació hauran de presentar en el Registre General de l'Ajuntament de la Nucia, situat a la plaça Major, núm. 1, en el termini de tres mesos, comptadors des de la data d'enviament de l'anunci de licitació al Diari Oficial de la Unió Europea, i en horari de 09.00 hores a 14.00 hores, de dilluns a divendres, les proposicions, integrades per dos sobres tancats, identificats en l'exterior amb la indicació de la licitació a la qual concorren i firmats pel licitador o persona que la represente i indicaran el nom i cognoms o raó social del que proposa amb la següent documentació en idioma castellà o valencià:  
Sobre A. Es presentarà amb el títol de programa d'actuació integrada Supermercat la Nucia i contindrà:  
A. Alternativa tècnica.  
B. Proposició juridicoeconòmica.  
La documentació d'este sobre serà objecte de valoració als efectes d'aprovació del programa i adjudicació de la condició d'urbanitzador.  
Sobre B. Es presentarà amb el títol de documentació del programa d'actuació integrada Supermercat la Nucia i contindrà la documentació següent:  
A. Si concorre una societat o empresa, haurà de presentar escriptura de constitució de la societat inscrita en el Registre Mercantil. Com es tracta d'una agrupació d'interés urbanístic, es presentarà escriptura de constitució, així com inscripció en el Registre d'Agrupacions d'Interés Urbanístic que depenga de la conselleria competent en urbanisme.  
B. Qui comparega o firme proposicions en nom d'un altre o en representació de societat o persona jurídica, presentaran escriptura de poder inscrita, si s'escau, en el registre mercantil o registre públic corresponent.  
C. Quan l'ofertant actue en nom propi i siga empresa individual, haurà de presentar DNI o fotocòpia legalitzada d'este.  
D. Resguard acreditatiu de la fiança provisional.  
E. Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, on s'inclouran expressament certificats acreditatius de trobar-se al corrent en el compliment de les obligacions tributàries i amb la seguretat social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera.  
G. Els concursants estrangers tindran que adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renuncia expressa, si cal, al fur jurisdiccional estranger que poguera correspondre'ls.  
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental íntegra de estos extrems.  
I. En cas de concórrer a la licitació diverses empreses, compromeses a la constitució d'una unió temporal, cada una d'estes hauran d'acreditar la seua personalitat i capacitat, i indicaran els noms i circumstàncies dels empresaris que subscriuen les proposicions, la participació de cada una d'estes, i es designarà la persona o entitat que, durant la vigència del contracte, ha de tindre la representació de la unió davant l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este.  
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
4. Així mateix, els licitadors tindran que incorporar a les propostes de programa un acta notarial acreditativa del sotmetiment a informació pública, pel termini d'un mes, del projecte d'urbanització, així com dels documents d'ordenació, i aquells altres documents complementaris. A este efecte, els concursants protocol·litzaran els documents assenyalats anteriorment mitjançant acta autoritzada per un notari amb competència territorial en el municipi de la Nucia, i depositarà una còpia d'estos a la seu de l'Ajuntament, i els exposa al públic pels seus propis mitjans, i s'inserirà un anunci en el Diari Oficial de la Generalitat i en un diari no oficial d'àmplia difusió a la localitat, sols als efectes de la presentació d'al·legacions.   
Abans de la publicació de l'anunci d'informació pública, els concursants tindran que haver remés avís de l'inici del procediment de gestió indirecta del programa d'actuació integrada al domicili fiscal dels quals consten en el cadastre com a titulars dels drets afectats per l'actuació proposada. Estos avisos es practicaran per qualsevol mitjà que permeta tindre constància de la recepció per l'interessat o el seu representant, així com de la data, la identitat i el contingut de l'avís. L'acreditació de l'avís efectuat s'incorporarà a l'expedient. Quan l'avís es practique en el domicili de l'interessat, si no es trobara present en el moment de l'entrega, podrà fer-se càrrec d'este qualsevol persona que es trobe en el domicili i faça constar la seua identitat. Si cap poguera fer-se càrrec de l'avís, es farà constar esta circumstància en l'expedient, junt amb el dia i l'hora en què es va intentar, i es procedirà novament, per una sola vegada i en una hora distinta, a practicar l'avís dins dels tres dies següents al primer intent.  
6. Solvència tècnica, econòmica i financera exigida per a ser admesos a concurs:   
La justificació de la solvència tècnica i professional de l'urbanitzador s'acreditarà per un o diversos dels mitjans següents:  
Presentació d'una relació dels programes d'actuació integrada promoguts i gestionats pel concursant.  
Indicació de l'equip tècnic, estiga o no integrat en l'estructura organitzativa d'urbanitzador, que vaja a participar en la gestió del programa d'actuació integrada, i especialment dels responsables del control de qualitat.  
Titulacions acadèmiques i professionals del personal de direcció de l'urbanitzador.  
Declaració que indique la mitjana anual de personal, amb menció, si s'escau, del grau d'estabilitat en l'ocupació i la plantilla del personal directiu durant els tres últims anys.  
Declaració del material, instal·lacions i equip tècnic amb el qual compte l'urbanitzador per al compliment dels seus compromisos.  
Declaració de les mesures adoptades per a controlar la qualitat durant el desenvolupament i execució del programa d'actuació integrada, i s'inclouran els mitjans d'estudi i investigació dels quals es disposa.  
Declaració de les mesures de gestió medioambiental que el concursant està disposat a aplicar durant el desenvolupament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar les referències sol·licitades per l'Ajuntament, podrà acreditar la solvència tècnica i professional basant-se en la solvència d'altres entitats, amb independència dels vincles jurídics que tinguen establits entre estos, havent-se de demostrar en este cas davant l'ajuntament que comptarà amb els mitjans necessaris per a l'execució del programa d'actuació integrada, i es presentaran els compromisos o documents d'anàloga naturalesa que hagen subscrit entre ambdós. Tot l'anterior s'aplicarà, en tot cas, quan concorra a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs es podrà basar en els requisits de solvència d'almenys, un dels seus membres.  
7. Criteris objectius d'adjudicació:  
L'adjudicació del programa es realitzarà a favor de la proposició més avantatjosa, i atendrà a criteris estrictament objectius que permeten seleccionar la millor proposta d'acord amb els criteris fixats, i segons allò previst en l'article 130.5 de la Llei Urbanística Valenciana.  
Es valoraran amb caràcter independent els documents corresponents a l'alternativa tècnica i a la proposició juridicoeconòmica.   
Per tractar-se d'un programa l'alternativa tècnica del qual suposa la modificació de l'ordenació estructural i classificació del sòl, la puntuació de l'alternativa tècnica representarà un 65% de la valoració total de la proposta i el 35% que resta, correspondrà a la puntuació de la proposició juridicoeconòmica.  
Els criteris d'adjudicació seran els següents:  
Alternativa tècnica (total 100 punts)  
La qualitat tècnica de l'ordenació proposada (35 punts).  
Resolució adequada de la integració de l'actuació en l'entorn. (10 punts).  
La millor estructuració de dotacions públiques i d'espais lliures. (10 punts).  
La qualitat tècnica de les resolucions proposades per a la urbanització. (10 punts).  
Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. (15 punts)  
Termini d'execució del programa d'actuació integrada. (10 punts).  
Mitjans per al control de la qualitat de cadascuna de les prestacions que constituïxen l'objecte del programa. (5 punts).  
Compromís d'edificació simultània a la urbanització dels solars que resulten de l'actuació per damunt d'un mínim legalment exigible. (5 punts).  
Proposició juridicoeconòmica (total 100 punts)  
a) Menor proporció de solars o aprofitaments que s'hagen de ficar a disposició de l'urbanitzador mitjançant reparcel·lació forçosa com a retribució a compte de tercers amb els que no tinga contracte suficient i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa (40 punts).   
b) Import de les càrregues, expressat en euros per metre quadrat d'edificabilitat. (25 punts).  
c) Coeficient de canvi a efectes de pagament de terrenys especificat en l'article 127.2.f. de la Llei Urbanística Valenciana. (25 punts).  
d) Compromisos financers per a l'execució de les obligacions complementàries assumides voluntàriament i a costa seua per l'urbanitzador. (10 punts).  
8. Garantia provisional  
Els qui desitgen participar en el procediment de licitació d'este programa d'actuació integrada tindran que constituir en la forma i als efectes previstos en el TRLCAP, una garantia provisional equivalent al 2% de l'estimació aproximada de les càrregues del programa, IVA no inclòs, la qual ascendeix a la quantitat de 50.000 €.  
9. Garantia definitiva  
La garantia definitiva, a constituir en la forma i als efectes previstos en el TRLCAP, s'establix en un 10% del valor de les càrregues d'urbanització, IVA no inclòs, del programa d'actuació integrada aprovat. S'ingressarà en el termini màxim de 15 dies comptadors des de la notificació de l'acord d'aprovació i adjudicació del programa.  
10. Publicació en el Diari Oficial de la Unió Europea  
L'anuncio de licitació ha sigut remés per a la publicació en el Diari Oficial de la Unió Europea en data 30 d'octubre de 2006  
La Nucia, 30 d'octubre de 2006.. L'alcalde president: Bernabé Cano García.